Hêzanê Têkoşînê Yewbîyayeyî (BMG) derheqê 1ê Gulana Roşanê Karkeran de eşkerayîye daye. BMGyî da zanayene ke ê do pê şîarê 'Seba kede û azadîya ma her ca 1ê Gulane her ca xoverdayîş' 1ê Gulane fîraz bikerê.
BMGyî eşkerayîya xo de îfade kerd ke 1ê Gulane roja yewîye, têkoşîn û paştdayîş a û ê xo 1ê Gulane rê amade kenê.
BMGyî vat: ''Ma 12ê nîsane de dest pê kampanyaya 1ê Gulane kerd. 1ê Gulane de bi hezaran vilawek û afîşî do biresê destê karkeran. Vera tewirê îqtîdarê faşîsto ke wazeno 1ê Gulane qedexe bikero ma do pêro waran de goreyê cewherê xo 1ê Gulane fîraz bikerê. Nê esasî ser o ma do rêxistinanê kede, sendîkai hêzanê şorişgêran û demokratîkan reyde têbigêrê. Ma venga pêro karker û bindestan danê ke 1ê Gulane de vera kapîtalîzm, kolonyalîzm û faşîzmî pêro waran de alaya sosyalîzmî berz bikerê.''
